Bekfluitjie: So Maak Mens . . .
So Maak Mens . . .
Seker die mees elementere of basiese beginsel om 'n musiek instrument te leer speel is om die majoor skaal daarop te kan speel. Van kleins af was ons op skool geleer om die: Do, Re, Me liedjie te sing, nie seker of hulle dit nog deesdae doen nie. Onthou jy nog die ''Sound of Music'' liedjie wat so klink: ''DOE a deer, a female deer, RAY a drop of golden sun, . . .'' ens. Dit leer vir ons die basiese 8 note van die majoor skaal, (sonder die sharps en flats natuurlik).
Probeer dit gerus op jou mondfluitjie, en begin op gaatjie 4;
4 = blaas . . . suig
5 = blaas . . . suig
6 = blaas . . . suig
7 = suig . . . blaas
do  re   mi   fa   so   la  tee   do
C   D    E    F    G    A    B    C Sleutel
4   4    5    5    6    6    7    7 Gaatjie
B   S    B    S    B    S    S    B
B(rooi)=blaas - S(blou)=Suig
Hierdie klank-snit is gedoen op 'n C diatoniese 'blues' mondfluitjie maar die uitleg is presies dieselfde vir enige van die ander sleutels. Oefen hierdie les oor en oor, vorentoe, agtertoe, totdat jy dit goed kan speel. Daar is honderde liedjies wat net hierdie 8 note het, probeer eers die maklike liedjies wat jy ken en oefen dit gereeld sodat jy gewoond kan raak aan die uitleg van jou mondfluitjie.
Speel hierdie skaal drie keer sodat elk so klink: . . . . die eerste 'vrolik' . . . . die tweede 'treurig' . . . . en die derde 'aggressief'. Speel dit vir iemand en sien of hulle die ''gevoel'' kan uitken.